pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลป้อง ”นายก” สวน พท. นายกฯ พร้อมแจงศึกซักฟอกทุกประเด็น ระวังจะหน้าแตกกลางสภาฯ เสียเอง แนะถ้าในอดีตยังแสดงให้เห็นถึงความโปร่งใสไม่ได้ ก็ไม่ควรจะมาขอโอกาสอีกครั้ง
วันศุกร์ที่ 29 เมษายน 2565
โฆษกรัฐบาลป้อง ”นายก” สวน พท. นายกฯ พร้อมแจงศึกซักฟอกทุกประเด็น ระวังจะหน้าแตกกลางสภาฯ เสียเอง แนะถ้าในอดีตยังแสดงให้เห็นถึงความโปร่งใสไม่ได้ ก็ไม่ควรจะมาขอโอกาสอีกครั้ง
โฆษกรัฐบาลป้อง ”นายก” สวน พท. นายกฯ พร้อมแจงศึกซักฟอกทุกประเด็น ระวังจะหน้าแตกกลางสภาฯ เสียเอง แนะถ้าในอดีตยังแสดงให้เห็นถึงความโปร่งใสไม่ได้ ก็ไม่ควรจะมาขอโอกาสอีกครั้ง
วันที่ 29 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่แกนนําพรรคเพื่อไทยทั้งนายประเสริฐ จันทรรวงทอง เลขาธิการพรรคเพื่อไทยและนายยุทธพงศ์ จรัสเสถียร ส.ส.มหาสารคาม และรองหัวหน้าพรรคเพื่อไทย ระบุว่า พรรคเพื่อไทยมีความพร้อมในการอภิปรายไม่ไว้วางใจรัฐบาล เพราะ พล.อ.ประยุทธ์ จันทร์โอชา นายกฯ และรมว.กลาโหม บริหารงานล้มเหลวไม่สมควรเป็นนายกฯ ต่อ และจะน็อกในสภาฯ ว่า หากฝ่ายค้านเรียกการโหมโรงรายวันของตัวเองว่าหนังตัวอย่าง ก็คงเป็นหนังที่เตรียมตัวเจ๊งได้เลย เพราะขนาดตัวอย่างยังไม่เห็นว่ามีอะไรน่าสนใจ ทําท่าว่าจะออกแนวน้ําท่วมทุ่งผักบุ้งโหรงเหรง บางทีอาจจะเป็นฝ่ายค้านเองที่ถูกรัฐบาลเอาข้อเท็จจริงมาชี้แจงจนต้องหน้าแตกกลางสภาฯ ก็ได้ เพราะที่ผ่านมาหลายต่อหลายครั้งจนถึงวันนี้ประชาชนก็แทบจะไม่ไว้วางใจฝ่ายค้านเสียเองแล้ว โหมโรงว่าดี โหมโรงว่าข้อมูลเด็ด แต่สุดท้ายก็ทะเลาะกันเองว่าถูกคนในพรรคกีดกันไม่ให้อภิปราย
“ยืนยันว่ารัฐบาลโดยเฉพาะนายกฯ นั้นพร้อมชี้แจงทุกประเด็น เพราะไม่ได้ทําอะไรผิด เพียงแต่อาจจะขัดใจที่ยังอยู่ขวางหูขวางตาคนที่อยากจะกลับมามีอํานาจอีกครั้งก็เท่านั้น แม้ว่าหลายนโยบายของรัฐบาลจะถูกใจประชาชน ก็จะถูกฝ่ายค้านเอาไปบิดเบือน โดยไม่สนปัญหาความทุกข์ร้อนของประชาชนที่กําลังรอรับการช่วยเหลือจากรัฐบาล แล้วแบบนี้จะให้ประชาชนไว้วางใจเลือกเข้ามาบริหารประเทศได้อย่างไร ไม่อยากให้ฝ่ายค้านมือถือสากปากถือศีล ที่ผ่านมาอดีตรัฐมนตรีของพรรคตัวเองติดคุกเพราะทุจริตไปแล้วกี่คนเคยนับหรือไม่ ถ้าในอดีตยังแสดงให้เห็นถึงความโปร่งใสไม่ได้ ก็ไม่ควรจะมาขอโอกาสอีกครั้ง” นายธนกร กล่าว
........................
รัฐบาลไทย-ข่าวทำเนียบรัฐบาล-กรมทางหลวงชี้แจง กรณีโครงการนำร่อง เพื่อยกระดับความปลอดภัยทางคนเดินข้าม จังหวัดศรีสะเกษ
วันศุกร์ที่ 8 กรกฎาคม 2565
กรมทางหลวงชี้แจง กรณีโครงการนําร่อง เพื่อยกระดับความปลอดภัยทางคนเดินข้าม จังหวัดศรีสะเกษ
...
จากข่าวการสูญเสียชีวิตของบุคลากรทางการแพทย์ ขณะเดินข้ามถนนในกรุงเทพฯ เป็นเรื่องที่ผู้เกี่ยวข้องจากทุกหน่วยงาน ร่วมกันหาทางป้องกัน และแก้ไขปัญหา ซึ่งสาเหตุหลักของกรณีนี้ คือ “ความเร็วของรถ ที่เข้าสู่ทางคนเดินข้าม” และ "การรับรู้ของผู้ขับขี่ล่วงหน้า ว่าจะมีทางข้ามถนน"
กรมทางหลวง (ทล.) กระทรวงคมนาคม ได้นําแนวทางการแก้ไขปัญหาดังกล่าวที่ใช้กันในระดับสากล มาทดลองใช้กับทางหลวงขนาด 2 ช่องจราจร ได้แก่
• เส้นซิกแซก (Zigzag Line) ซึ่งปรากฎเป็นข่าว โดยมีวัตถุประสงค์เพื่อเตือนผู้ขับขี่ล่วงหน้า ด้วยสีที่ตีเส้นบนผิวทางให้ “ตระหนัก” และ “ลดความเร็ว” ลงก่อนถึงทางคนเดินข้ามซึ่งเป็นรูปแบบที่ใช้กันในระดับสากล เช่น กลุ่มประเทศในยุโรป สหราชอาณาจักร สิงคโปร์ ออสเตรเลีย เป็นต้น
• เกาะยืนพักระหว่างการเดินข้าม (Refuge Island) ซึ่งจะช่วยให้ผู้ที่เดินช้าไม่จําเป็นต้องเดินข้ามถนนในครั้งเดียว
• ชุดป้ายทางข้าม ชนิดสีเหลืองเขียวฟลูออเรสเซนต์ ที่เพิ่มความปลอดภัยให้กับคนเดินข้าม ซึ่งใช้กันแพร่หลายในต่างประเทศ
• ไฟฟ้าส่องสว่าง ที่ส่องไปที่พื้นทางคนเดินข้ามโดยเฉพาะ
• การปรับปรุงกายภาพสองข้างทาง เพื่อให้ผู้ขับขี่รับรู้ถึงการเปลี่ยนสภาพแวดล้อมสู่ช่วงเขตชุมชน
โดยได้ทําเป็นโครงการนําร่องที่แรกบนทางหลวงหมายเลข 2127 ตอนศิวาลัย - สําโรงเกียรติ ซึ่งเป็นถนนทางหลวงขนาด 2 ช่องจราจร บริเวณชุมชน บ้ทนหลักหินใหม่ อําเภอขุนหาญ จังหวัดศรีษะเกษ
ทั้งนี้ ทล. ได้ทําการเก็บข้อมูลการใช้งานทั้งก่อนและหลังกาศึกษาโครงการ (Before & After Study) เพื่อวิเคราะห์และประเมินผลในทุกมิติ รวมถึงเพื่อพัฒนา แนวทางการปรับปรุงถนนทางกายภาพ และด้านอื่น ๆ ให้เกิดความปลอดภัยในการข้ามถนนของประชาชนต่อไป
รัฐบาลไทย-ข่าวทำเนียบรัฐบาล-ยกเว้นภาษีนิติบุคคล 2 เท่าสำหรับจัดอบรมสัมมนาและจัดแสดงสินค้าในประเทศ
วันจันทร์ที่ 18 กรกฎาคม 2565
ยกเว้นภาษีนิติบุคคล 2 เท่าสําหรับจัดอบรมสัมมนาและจัดแสดงสินค้าในประเทศ
วันศุกร์ที่ 15 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลกระตุ้นเศรษฐกิจและฟื้นฟูอุตสาหกรรมท่องเที่ยวอย่างต่อเนื่อง โดยเห็นชอบร่าง พ.ร.ฎ. จํานวน
2 ฉบับ ซึ่งเป็นการยกเว้นภาษีเงินได้นิติบุคคลให้แก่บริษัทหรือห้างหุ้นส่วนนิติบุคคลเป็นจํานวน 2
เท่าของที่จ่ายจริง สําหรับการจัดอบรมสัมมนาในจังหวัดท่องเที่ยวรอง หรือพื้นที่ท่องเที่ยวอื่น ๆ
ยกเว้นภาษีเงินได้ 1.5 เท่า สําหรับการจัดอบรมสัมมนาในพื้นที่อื่น และยกเว้นภาษีเงินได้ 2 เท่าของที่จ่ายจริง
สําหรับค่าเช่าพื้นที่หรือค่าบริการในการเข้าร่วมงานออกร้าน นิทรรศการ หรือ การแสดงสินค้าภายในประเทศ
ที่จ่ายตั้งแต่วันนี้ (15ก.ค.) – 31 ธ.ค.2565 เพื่อส่งเสริมให้เกิดกิจกรรมในธุรกิจที่เกี่ยวเนื่องกับการท่องเที่ยว
สร้างรายได้หมุนเวียนในระบบเศรษฐกิจ และคาดว่าจะช่วยลดค่าใช้จ่ายทางภาษีแก่นิติบุคคลได้มากถึง 2,275
ล้านบาท
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โครงการพัฒนาชุมชนในเขตรักษาพันธุ์สัตว์ป่า และอุทยานแห่งชาติ จังหวัดกาญจนบุรี
วันจันทร์ที่ 25 กรกฎาคม 2565
โครงการพัฒนาชุมชนในเขตรักษาพันธุ์สัตว์ป่า และอุทยานแห่งชาติ จังหวัดกาญจนบุรี
...
รัฐบาลไทย-ข่าวทำเนียบรัฐบาล-รองปลัดภานุวัฒน์ฯ ลงพื้นที่ติดตามความคืบหน้าโครงการพัฒนาท่าเรืออุตสาหกรรมมาบตาพุด ระยะที่ 3 (ช่วงที่ 1)
วันพุธที่ 22 มิถุนายน 2565
รองปลัดภานุวัฒน์ฯ ลงพื้นที่ติดตามความคืบหน้าโครงการพัฒนาท่าเรืออุตสาหกรรมมาบตาพุด ระยะที่ 3 (ช่วงที่ 1)
รองปลัดภานุวัฒน์ฯ ลงพื้นที่ติดตามความคืบหน้าโครงการพัฒนาท่าเรืออุตสาหกรรมมาบตาพุด ระยะที่ 3 (ช่วงที่ 1)
วันนี้ (21 มิถุนายน 2565) นายภานุวัฒน์ ตริยางกูรศรี รองปลัดกระทรวงอุตสาหกรรม ในฐานะคณะกรรมการบริหารสัญญา โครงการพัฒนาท่าเรืออุตสาหกรรมมาบตาพุด ระยะที่ 3 (ช่วงที่ 1) ลงพื้นที่ติดตามความคืบหน้าโครงการฯ ตั้งแต่รับฟังการบรรยายสรุปขั้นตอนการผลิตหินเพื่อใช้ในการถมทะเลของโรงโม่หิน บริษัท อิตาเลียนไทย ดีเวล๊อปเมนต์ จํากัด (มหาชน) จนถึงสํารวจความคืบหน้าบริเวณจุดก่อสร้างเขื่อนหินกันทรายรอบพื้นที่ถมทะเล และเยี่ยมชมห้องนิทรรศการ ณ สํานักงานท่าเรืออุตสาหกรรมมาบตาพุด อําเภอเมืองระยอง จังหวัดระยอง
โครงการพัฒนาท่าเรืออุตสาหกรรมมาบตาพุด ระยะที่ 3 เป็นโครงการที่รัฐบาลได้มอบหมายให้การนิคมอุตสาหกรรมแห่งประเทศไทย (กนอ.) เป็นผู้ดําเนินการพัฒนาพื้นที่บริเวณชายฝั่งทะเลตะวันออก โดยมีการขุดลอกและถมทะเล เพื่อรองรับความต้องการของภาคอุตสาหกรรม พื้นที่โครงการฯ 1,000 ไร่ แบ่งเป็นพื้นที่ใช้ประโยชน์ 550 ไร่ ได้แก่ ท่าเรือก๊าซและสินค้าเหลว ท่าเทียบเรือบริการ คลังสินค้าและธุรกิจเกี่ยวเนื่อง และอีก 450 ไร่ เป็นพื้นที่กักเก็บตะกอน และนับเป็นโครงการส่งเสริมการขนส่งแบบ Green Logistic ด้วย
รัฐบาลไทย-ข่าวทำเนียบรัฐบาล-ศูนย์วิทย์ฯ ที่ 1 เชียงใหม่ พัฒนาการตรวจปริมาณกัญชาในเลือดได้เป็นแห่งแรกของประเทศ เตรียมเปิดให้บริการ ส.ค.นี้
วันอาทิตย์ที่ 20 มีนาคม 2565
ศูนย์วิทย์ฯ ที่ 1 เชียงใหม่ พัฒนาการตรวจปริมาณกัญชาในเลือดได้เป็นแห่งแรกของประเทศ เตรียมเปิดให้บริการ ส.ค.นี้
รัฐมนตรีช่วยว่าการกระทรวงสาธารณสุข เผย ศูนย์วิทยาศาสตร์การแพทย์ที่ 1 เชียงใหม่กรมวิทยาศาสตร์การแพทย์ พัฒนาวิธีการตรวจปริมาณกัญชาในเลือดสําเร็จเป็นหน่วยงานแรกของประเทศ และยังร่วมกับเครือข่ายด้านการแพทย์และสาธารณสุขในพื้นที่ ศึกษาวิจัยกัญชา กัญชง
รัฐมนตรีช่วยว่าการกระทรวงสาธารณสุข เผย ศูนย์วิทยาศาสตร์การแพทย์ที่ 1 เชียงใหม่กรมวิทยาศาสตร์การแพทย์ พัฒนาวิธีการตรวจปริมาณกัญชาในเลือดสําเร็จเป็นหน่วยงานแรกของประเทศ และยังร่วมกับเครือข่ายด้านการแพทย์และสาธารณสุขในพื้นที่ ศึกษาวิจัยกัญชา กัญชง รวมถึงศึกษาฤทธิ์น้ํามันกัญชาในผู้ป่วยมะเร็ง เพื่อประโยชน์ทางการแพทย์ พร้อมพัฒนาชุดตรวจปริมาณสารสําคัญต่างๆ รองรับนโยบายส่งเสริมกัญชา กัญชง เป็นพืชเศรษฐกิจ
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายแพทย์พิเชฐ บัญญัติ รองอธิบดีกรมวิทยาศาสตร์การแพทย์ นายแพทย์จตุชัย มณีชัย นายแพทย์สาธารณสุขจังหวัดเชียงใหม่ และคณะ ลงพื้นที่ติดตามการดําเนินงานของศูนย์วิทยาศาสตร์การแพทย์ที่ 1 เชียงใหม่ และกล่าวว่า ศูนย์วิทยาศาสตร์การแพทย์ที่ 1 ได้ตอบสนองนโยบายของรัฐบาลและกระทรวงสาธารณสุขที่มุ่งส่งเสริมให้มีการใช้ประโยชน์พืชกัญชาและกัญชง ทั้งในเชิงการแพทย์และเชิงเศรษฐกิจ สร้างรายได้ให้กับเกษตรกรและชุมชน โดยมีการพัฒนาศักยภาพในการตรวจปริมาณสารสําคัญต่างๆ ของกัญชาและกัญชง และที่น่าชื่นชมคือ การพัฒนาวิธีการตรวจปริมาณกัญชาในเลือดผู้ป่วยที่ได้รับกัญชาจากการรักษา หรือได้รับในรูปแบบอื่น นับเป็นหน่วยงานแรกของประเทศที่สามารถตรวจหาปริมาณกัญชาในเลือดผู้ป่วยได้ คาดว่าจะสามารถเปิดให้บริการได้ภายในเดือนสิงหาคม 2565 นี้
นอกจากนี้ ยังมีการร่วมมือกับคณะแพทยศาสตร์ มหาวิทยาลัยเชียงใหม่ และโรงพยาบาลเชียงรายประชานุเคราะห์ทําการศึกษาระดับสารออกฤทธิ์และเมแทบอไลต์ในพลาสมา และประสิทธิผลการลดปวดของผู้ป่วยมะเร็ง ซึ่งเป็นการศึกษาระดับสารออกฤทธิ์ในร่างกายผู้ป่วยมะเร็งทุกชนิดในระยะแพร่กระจาย โดยใช้ผลิตภัณฑ์น้ํามันกัญชา 2 สูตร คือ น้ํามันกัญชาขององค์การเภสัชกรรม และน้ํามันกัญชาสูตรตํารับหมอเดชา ส่วนการพัฒนาชุดตรวจ สารสําคัญที่สําเร็จแล้ว เช่น ชุดตรวจปริมาณสารสําคัญTHC ในกัญชง ซึ่งอยู่ระหว่างการพัฒนาต่อยอดให้เป็นชุดตรวจวัดปริมาณ THC และ CBD (Cannabis Test Kit) สามารถตรวจได้ทั้งพืชกัญชา กัญชง และผลิตภัณฑ์กัญชา เช่น น้ํามันกัญชา สารสกัดจากกัญชา เพื่อตรวจสอบปริมาณTHC ตามกฎหมายยาเสพติดฉบับใหม่นอกจากนี้ยังได้พัฒนาชุดตรวจเบื้องต้นอย่างง่าย เพื่อทดสอบ น้ํามันกัญชา สารสกัดกัญชา อาหาร ยา เครื่องสําอาง ว่ามีส่วนผสมของกัญชาอยู่ในผลิตภัณฑ์นั้นหรือไม่ และยังเตรียมพัฒนาชุดทดสอบตะกั่วในกัญชา, ชุดทดสอบยาฆ่าแมลงในกัญชา รวมถึงได้พัฒนาสารมาตรฐาน THC CBD และ CBN เพื่อลดการนําเข้าสารมาตรฐานที่ใช้ในห้องปฏิบัติการจากต่างประเทศ นับว่าเป็นหน่วยงานวิชาการด้านวิทยาศาสตร์การแพทย์ที่ทําหน้าที่เพื่อประโยชน์ของประชาชนได้อย่างสมบูรณ์แบบ ดร.สาธิต กล่าวในตอนท้าย
********************************************** 20 มีนาคม 2565
รัฐบาลไทย-ข่าวทำเนียบรัฐบาล-โฆษกดีอีเอส เตือนข่าวปลอมโรงพยาบาลกรุงเทพเปิดให้ลงทะเบียนจองวัคซีน Pfizer ผ่านเว็บ siampfizer ย้ำเป็นการแอบอ้างและหลอกลวงประชาชน
วันจันทร์ที่ 2 สิงหาคม 2564
โฆษกดีอีเอส เตือนข่าวปลอมโรงพยาบาลกรุงเทพเปิดให้ลงทะเบียนจองวัคซีน Pfizer ผ่านเว็บ siampfizer ย้ําเป็นการแอบอ้างและหลอกลวงประชาชน
โฆษกดีอีเอส เตือนข่าวปลอมโรงพยาบาลกรุงเทพเปิดให้ลงทะเบียนจองวัคซีน Pfizer ผ่านเว็บ siampfizer ย้ําเป็นการแอบอ้างและหลอกลวงประชาชน
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ตามที่ได้มีการส่งต่อลิงก์ในสื่อออนไลน์ต่างๆเกี่ยวกับประเด็นเรื่องโรงพยาบาลกรุงเทพเปิดให้ลงทะเบียนจองวัคซีนPfizerผ่านเว็บsiampfizerทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยบริษัทกรุงเทพดุสิตเวชการจํากัดพบว่าประเด็นดังกล่าวนั้นเป็นข้อมูลเท็จ
กรณีการส่งลิงก์ลงทะเบียนจองสิทธิวัคซีนทางเลือก(Covid-19 Vaccine)ยี่ห้อไฟเซอร์พร้อมทั้งให้ชําระเงินค่าวัคซีนที่เว็บhttps://siampfizer.com/นั้นทางบริษัทกรุงเทพดุสิตเวชการจํากัดได้ตรวจสอบและชี้แจงว่าโรงพยาบาลยังไม่ได้ทําการเปิดให้ลงจองวัคซีนPfizerแต่อย่างใด มีบุคคลและ/หรือกลุ่มบุคคลไม่ทราบชื่อนําภาพถ่ายของบุคลากรทางการแพทย์,ชื่อทางการค้าและเครื่องหมายการค้าBDMS, B+และBANGKOK HOSPITALของบริษัทกรุงเทพดุสิตเวชการจํากัด(มหาชน) (“บริษัทฯ”)เข้าสู่ระบบคอมพิวเตอร์ผ่านเว็บไซต์https://siampfizer.com/เพื่อใช้ประกอบการแอบอ้างและหลอกลวงประชาชนทั่วไปให้หลงเชื่อว่าบริษัทกรุงเทพดุสิตเวชการจํากัด(มหาชน)และ/หรือโรงพยาบาลกรุงเทพมีส่วนเกี่ยวข้องกับการเปิดให้ลงทะเบียนจองสิทธิวัคซีนทางเลือก(Covid-19 Vaccine)ยี่ห้อไฟเซอร์พร้อมทั้งให้ชําระเงินค่าวัคซีนดังกล่าวอันเป็นความเท็จโดยบริษัทฯ,โรงพยาบาลกรุงเทพและบุคลากรทางการแพทย์มิได้อนุญาตให้นําภาพถ่ายของบุคลากรทางการแพทย์ชื่อทางการค้าและเครื่องหมายการค้าBDMS, B+และBANGKOK HOSPITALของบริษัทฯไปใช้รวมทั้งไม่ได้มีส่วนเกี่ยวข้องใดๆทั้งสิ้นการกระทําดังกล่าวนี้ทําให้บริษัทฯ,โรงพยาบาลกรุงเทพและบุคลากรทางการแพทย์รวมทั้งประชาชนทั่วไปที่หลงเชื่อได้รับความเสียหาย โดยประชาชนสามารถรับข้อมูลข่าวสารจากโรงพยาบาลกรุงเทพได้ที่เว็บwww.bangkokhospital.comหรือเฟซบุ๊ก‘Bangkok Hospitalโรงพยาบาลกรุงเทพ’หรือโทร02 310 3000
ดังนั้นขอให้ประชาชนอย่าหลงเชื่อและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อมิให้เกิดความสับสนและตื่นตระหนกซึ่งการกระทําของผู้เผยแพร่ข่าวปลอมอาจเข้าข่ายความผิดตามพ.ร.บ.ว่าด้วยการกระทําความผิดเกี่ยวกับคอมพิวเตอร์มาตรา14(1),(2),(5)มีอัตราโทษจําคุกไม่เกินห้าปีหรือปรับไม่เกินหนึ่งแสนบาทหรือทั้งจําทั้งปรับหรือกฎหมายอื่นๆที่เกี่ยวข้องโดยหน่วยงานที่เกี่ยวข้องจะดําเนินการตามกฎหมายกับผู้ที่ผลิตข่าวปลอมและผู้ที่เผยแพร่ทุกรายอย่างเด็ดขาดจริงจังและต่อเนื่องต่อไป
นอกจากนี้หากพี่น้องประชาชนพบเบาะแสการกระทําความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
*************
รัฐบาลไทย-ข่าวทำเนียบรัฐบาล-สธ.ส่ง 144 ทีมดูแลผู้ประสบภัย 6 หมื่นกว่าราย กำชับเฝ้าระวังโรคที่มากับน้ำท่วม
วันเสาร์ที่ 2 ตุลาคม 2564
สธ.ส่ง 144 ทีมดูแลผู้ประสบภัย 6 หมื่นกว่าราย กําชับเฝ้าระวังโรคที่มากับน้ําท่วม
กระทรวงสาธารณสุขส่งทีมปฏิบัติการด้านการแพทย์ 144 ทีม ดูแลผู้ประสบภัยน้ําท่วม 17 จังหวัด รวม6 หมื่นกว่าราย ตรวจรักษา 8.5 พันราย ส่วนใหญ่น้ํากัดเท้า ประเมินสุขภาพจิต 7,797 ราย พบเครียดมาก 2 ราย
กระทรวงสาธารณสุขส่งทีมปฏิบัติการด้านการแพทย์144 ทีม ดูแลผู้ประสบภัยน้ําท่วม 17 จังหวัด รวม6 หมื่นกว่าราย ตรวจรักษา 8.5 พันราย ส่วนใหญ่น้ํากัดเท้า ประเมินสุขภาพจิต 7,797 ราย พบเครียดมาก 2 ราย ให้การดูแลแล้ว ส่วนสถานบริการได้รับผลกระทบเพิ่ม 4 แห่ง รวม 78 แห่ง ส่วนใหญ่ยังเปิดบริการได้ กําชับเฝ้าระวังโรคที่มากับน้ําท่วม ระวังจมน้ําและไฟฟ้าช็อต
วันนี้ (2 ตุลาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า จากอิทธิพลของพายุ “เตี้ยนหมู่” ทําให้มีประชาชนได้รับผลกระทบจากน้ําท่วมและน้ําป่าไหลหลากรวม 264,210 ครัวเรือนใน 195 อําเภอ จาก 31 จังหวัด มีผู้ได้รับบาดเจ็บ 51 ราย เสียชีวิต 27 ราย และสูญหาย 1 ราย ขณะนี้สถานการณ์คลี่คลายแล้ว 14 จังหวัด สําหรับสถานบริการสาธารณสุขได้รับผลกระทบจากน้ําท่วมเพิ่มขึ้น 4 แห่ง ได้แก่โรงพยาบาลส่งเสริมสุขภาพตําบลบ้านกุ่ม อ.บางบาล จ.พระนครศรีอยุธยา โรงพยาบาลส่งเสริมสุขภาพตําบลโนนพะยอมโรงพยาบาลส่งเสริมสุขภาพตําบลศรีบุญเรือง อ.ชนบท จ.ขอนแก่น และโรงพยาบาลส่งเสริมสุขภาพตําบลบ้านดอนดู่อ.หนองสองห้อง จ.ขอนแก่น รวมได้รับผลกระทบ 78 แห่ง สามารถเปิดบริการตามปกติ 48 แห่ง เปิดบริการบางส่วน 8 แห่ง และปิดบริการ 29 แห่ง โดยมีการย้ายผู้ป่วยไปยังโรงพยาบาลอื่นๆ ให้ได้รับการดูแลตามมาตรฐานต่อไป
ทั้งนี้ ได้ส่งทีมปฏิบัติการด้านการแพทย์144 ทีม ดําเนินการดูแลประชาชนและผู้ประสบภัยใน 17 จังหวัด รวม 60,467 ราย ประกอบด้วย การดูแลเยี่ยมบ้าน 19,042 ราย แจกยาชุดน้ําท่วม 13,793 ราย ตรวจรักษา 8,597 ราย การให้สุขศึกษา 11,637 ราย ประเมินสุขภาพจิต 7,397 ราย และดําเนินการส่งต่อรักษา 1 ราย โดยอาการเจ็บป่วยที่ตรวจพบมากที่สุด คือ น้ํากัดเท้า 5,295 ราย ตามด้วยอาการทางผิวหนัง เช่น แพ้ ผื่นคัน 992 ราย และเหนื่อย อ่อนเพลีย 894 ราย เป็นต้น ส่วนการประเมินสุขภาพจิตอยู่ในภาวะปกติ 7,395 ราย มีภาวะเครียดระดับมาก 2 ราย ได้ดําเนินการดูแลแล้ว นอกจากนี้ ยังได้สนับสนุนยาและเวชภัณฑ์จากส่วนกลาง 5 พันชุดในพื้นที่ 6 จังหวัด ได้แก่ ชัยภูมิ นครราชสีมา เพชรบูรณ์ ตรัง สุโขทัย และกําแพงเพชร
นายแพทย์เกียรติภูมิกล่าวต่อว่า ได้กําชับให้พื้นที่ที่ได้รับผลกระทบและพื้นที่เสี่ยงเฝ้าระวังติดตามสถานการณ์และผลกระทบด้านโรคและภัยสุขภาพที่อาจเกิดขึ้นจากน้ําท่วม โดยเฉพาะโรคที่มากับน้ําท่วม ซึ่งขณะนี้พบอาการระบบทางเดินหายใจ684 ราย โรคระบบทางเดินอาหาร 164 ราย อุจจาระร่วงเฉียบพลัน/อาหารเป็นพิษ 8 ราย ส่วนโรคที่เกิดจากการติดเชื้อไวรัส โรคฉี่หนู และไข้เลือดออกยังไม่พบรายงาน ส่วนที่ต้องเน้นย้ําคืออุบัติเหตุ เช่น จมน้ํา ไฟฟ้าช็อต เป็นต้น พบรายงาน 11 ราย จึงขอให้ประชาชนระมัดระวัง หากน้ําท่วมบ้านให้ปิดอุปกรณ์ไฟฟ้าทันที หลีกเลี่ยงการใช้อุปกรณ์ไฟฟ้าที่เปียกน้ํา โดยพื้นที่ที่น้ําลดระดับแล้ว ให้ตรวจสอบระบบไฟฟ้าหลังกลับเข้าบ้าน เพื่อป้องกันอันตรายจากไฟฟ้าดูด รวมถึงเฝ้าระวังบุตรหลานที่อาจจมน้ําจากการลงไปเล่นน้ําท่วม
*********************************** 2 ตุลาคม2564
รัฐบาลไทย-ข่าวทำเนียบรัฐบาล-สธ.เตือน “ยาลิ้นฟ้า” อันตราย เป็นยาควบคุม เสพเองอันตรายถึงชีวิต ผู้ขาย-ผู้เสพ โทษติดคุก 7 ปี ปรับสูงสุด 7 แสนบาท
วันอังคารที่ 16 สิงหาคม 2565
สธ.เตือน “ยาลิ้นฟ้า” อันตราย เป็นยาควบคุม เสพเองอันตรายถึงชีวิต ผู้ขาย-ผู้เสพ โทษติดคุก 7 ปี ปรับสูงสุด 7 แสนบาท
โฆษกกระทรวงสาธารณสุข เตือน “ยาลิ้นฟ้า” อันตราย ออกฤทธิ์ต่อจิตประสาท ถือเป็นยาควบคุม ไม่มีขายทั่วไป เผยโทษสําหรับผู้ขายผู้เสพ ผู้โฆษณา หรือชวนผู้อื่นมาเสพ มีโทษ ติดคุก 7 ปี ปรับสูงสุด 7 แสนบาท
วันนี้ (16 สิงหาคม 2565) นายแพทย์รุ่งเรือง กิจผาติ หัวหน้าที่ปรึกษาระดับกระทรวง (นายแพทย์ทรงคุณวุฒิ 11)และโฆษกกระทรวงสาธารณสุข กล่าวถึงกรณีวัยรุ่นบางกลุ่มนิยมใช้ยาลิ้นฟ้า ว่า ยาลิ้นฟ้า คือยาโรฮิบนอล ซึ่งเป็นชื่อทางการค้าของยาในกลุ่มฟลูนิแทรซิแพม (Flunitrazepam) หรืออาจเป็นกลุ่มยาลักษณะเดียวกัน จัดอยู่ในกลุ่มวัตถุออกฤทธิ์ต่อจิตประสาท ถือเป็นยาควบคุม ไม่มีขายทั่วไป ต้องจ่ายยาโดยแพทย์เท่านั้น หากสถานพยาบาลใดจ่ายยาดังกล่าวต้องทํารายงานส่งไปที่สํานักงานคณะกรรมการอาหารและยา (อย.) โดยยาดังกล่าวออกฤทธิ์ในการบรรเทาอาการวิตกกังวล สงบประสาท ทําให้นอนหลับ สูญเสียความทรงจําชั่วขณะ คลายกล้ามเนื้อ ต้านการชักและกดระบบการหายใจ ในทางการแพทย์จึงนิยมใช้เป็นยานอนหลับ ยานําสลบ และสงบประสาทก่อนทําการผ่าตัด
นายแพทย์รุ่งเรืองกล่าวต่อว่า ยาดังกล่าวมีผู้นําไปใช้ในทางที่ผิด เช่น นําไปมอมผู้อื่นให้หมดแรงต่อสู้ จําสิ่งที่เกิดขึ้นไม่ได้ เพื่อก่ออาชญากรรม โดยส่วนใหญ่ใช้ผสมในเครื่องดื่ม โดยเฉพาะเครื่องดื่มที่มีแอลกอฮอล์ เพื่อทําให้Flunitrazepam ออกฤทธิ์กดประสาทแรงขึ้น ขณะนี้ พบว่ามีการนําไปเสพเพื่อให้เกิดอาการมึนและอวดลิ้นที่เปลี่ยนเป็นสีฟ้า จึงขอเตือนว่าเป็นเรื่องที่อันตรายอย่างมาก อาจเกิดผลข้างเคียง จนถึงแก่ชีวิตได้ เช่น หยุดหายใจ หากเสพปริมาณมาก หรือเสพร่วมกับเครื่องดื่มแอลกอฮอล์ รวมถึงความเสี่ยงจากอุบัติเหตุที่สูงมาก ทั้งนี้ ผู้ที่ลักลอบจําหน่ายยาฟลูนิแทรซิแพมและผู้ที่นําไปใช้เสพ ผู้จําหน่าย โฆษณาเชิญชวน ถือว่ามีความผิด จะถูกดําเนินคดีตามกฎหมาย กระทรวงสาธารณสุขจะดําเนินคดีอย่างถึงที่สุด
************************************ 16 สิงหาคม 2565
รัฐบาลไทย-ข่าวทำเนียบรัฐบาล-สาขาแบงก์ในห้างพื้นที่สีแดงเข้ม 29 จังหวัด กลับมาเปิดให้บริการ ย้ำรักษาระยะห่างสวมหน้ากากก่อนใช้บริการ เพื่อป้องกันความเสี่ยง
วันพฤหัสบดีที่ 19 สิงหาคม 2564
สาขาแบงก์ในห้างพื้นที่สีแดงเข้ม 29 จังหวัด กลับมาเปิดให้บริการ ย้ํารักษาระยะห่างสวมหน้ากากก่อนใช้บริการ เพื่อป้องกันความเสี่ยง
สมาคมธนาคารไทยขานรับมาตรการผ่อนคลายของ ศบค. เปิดให้ธุรกิจธนาคารในห้างสรรพสินค้าในพื้นที่สีแดงเข้ม 29 จังหวัด พิจารณาการกลับมาดําเนินการได้ ย้ํารักษาระยะห่างสวมหน้ากากอนามัยเมื่อเข้าไปใช้บริการ เพื่อป้องกันความเสี่ยงและลดการแพร่กระจาย
เมื่อวันจันทร์ที่ 16 สิงหาคมที่ผ่านมา ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หรือ ศบค. มีมติปรับมาตรการจําหน่ายสินค้าจําเป็น/กิจการจําเป็น ในห้างสรรพสินค้า ในพื้นที่ควบคุมสูงสุดและเข้มงวด 29 จังหวัด โดยอนุญาตให้ธนาคารสถาบันการเงินที่อยู่ในห้างสรรพสินค้า ศูนย์การค้า และคอมมูนิตี้มอลล์ สามารถเปิดให้บริการได้ มีผลวันที่ 18 สิงหาคม 2564 เป็นต้นไป โดยพิจารณาข้อปฏิบัติตามมาตรการป้องกันโรค 26 ข้อ ของสมาคมศูนย์การค้าไทย
สมาคมธนาคารไทยได้ประสานกับธนาคารสมาชิกเพื่อเตรียมพร้อมในการให้บริการของสาขา โดยคํานึงถึงความปลอดภัยทั้งของลูกค้าที่มาใช้บริการและพนักงานที่ปฏิบัติงาน ภายใต้การบริหารจัดการภายในสาขาและมาตรการด้านสาธารณสุขอย่างเคร่งครัด จํากัดจํานวนลูกค้าและช่องให้บริการเพื่อลดความแออัด อย่างไรก็ตาม ธนาคารสมาชิกแต่ละธนาคารจะพิจารณาการเปิดสาขาตามความเหมาะสม และความเสี่ยงของแต่ละธนาคารรวมถึงประกาศของเจ้าของพื้นที่และการประกาศของจังหวัด โดยมีแนวทางในการเปิดให้บริการ ดังนี้
1. สาขาในห้างสรรพสินค้า สาขาในศูนย์การค้า และสาขาในคอมมูนิตี้มอลล์ ในพื้นที่สีแดงเข้ม 29 จังหวัด
จะพิจารณากลับมาเปิดให้บริการ โดยให้บริการไม่เกิน 17.00 น.
2. สาขาในห้างสรรพสินค้า สาขาในศูนย์การค้า และสาขาในคอมมูนิตี้มอลล์ ที่ตั้งอยู่ในจังหวัดนอกเขตพื้นที่สีแดงเข้ม หรือพื้นที่ควบคุมอื่นๆ ยังคงเปิดให้บริการ แต่ไม่เกิน 17.00 น.
3. สาขาทั่วไปที่เป็นสาขา Stand Alone สามารถเปิดให้บริการตามปกติ 5 วัน หรือ 7 วันทําการ ขึ้นกับการพิจารณาของแต่ละธนาคาร แต่จะเปิดให้บริการไม่เกิน 15.30 น.
4. สาขาใน 3 จังหวัดภาคใต้ ประกอบด้วย ปัตตานี ยะลา และนราธิวาส เปิดให้บริการไม่เกิน 15.00 น
ทั้งนี้ การเปิดสาขาและจํานวนวันทําการของแต่ละสาขาจะเป็นไปตามการพิจารณาของแต่ละธนาคารสมาชิก โดยลูกค้าสามารถตรวจสอบรายชื่อสาขาที่เปิดให้บริการได้ทาง website หรือช่องทาง Call Center อย่างไรก็ตาม สมาคมธนาคารไทยขอแนะนําให้ลูกค้าทําธุรกรรมผ่านช่องทาง Mobile Banking หรือตู้ ATM และติดต่อธนาคารที่ใช้บริการ ผ่านช่องทางต่างๆ ทาง Call Center Line@ Facebook Website เพื่อความสะดวกและลดความเสี่ยงจากการแพร่ระบาด ทั้งนี้ ภาคธนาคารขอแจ้งงดให้บริการแลกเหรียญ และธนบัตรย่อยเพื่อลดความเสี่ยงจากการสัมผัส
รัฐบาลไทย-ข่าวทำเนียบรัฐบาล-“สุชาติ” แจงปล่อยกู้กลุ่มรับงานไปทำที่บ้าน ปีงบ 64 แล้วกว่า 5.8 ล้านบาท
วันพุธที่ 30 มิถุนายน 2564
“สุชาติ” แจงปล่อยกู้กลุ่มรับงานไปทําที่บ้าน ปีงบ 64 แล้วกว่า 5.8 ล้านบาท
รัฐมนตรีว่าการกระทรวงแรงงาน เผย ปีงบ 64 กองทุนเพื่อผู้รับงานไปทําที่บ้าน ปล่อยกู้อัตราดอกเบี้ย 0% นาน 12 งวด รวม 5,810,000 บาท ย้ํายังมีวงเงินให้กู้และเวลายื่นคําขออีก 2 เดือน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ในปีงบประมาณ พ.ศ. 2564 กระทรวงแรงงานได้อนุมัติวงเงินกู้ยืม จํานวน 7,000,000 บาท เพื่อเป็นทุนหมุนเวียนสําหรับแรงงานนอกระบบที่เป็นผู้รับงาน/กลุ่มผู้รับงานไปทําที่บ้าน ให้สามารถเข้าถึงแหล่งเงินทุนถูกกฎหมาย และมีอัตราดอกเบี้ยต่ํา แต่ด้วยสถานการณ์การแพร่ระบาดของโรคโควิด-19 ที่ดําเนินมาอย่างต่อเนื่องกระทบโดยตรงทั้งต่อรายได้ และวิถีความเป็นอยู่ในชีวิตประจําวัน ซึ่งรวมถึงการดําเนินการของผู้รับงานไปทําที่บ้าน จึงพิจารณาลดอัตราดอกเบี้ยเงินกู้หรือค่าธรรมเนียมการใช้วงเงินของกองทุนเพื่อผู้รับงานไปทําที่บ้าน อยู่ในอัตราร้อยละ 0 ต่อปี ในงวดที่ 1 -12 ภายใต้กรอบวงเงิน 7,000,000 บาท เพื่อบรรเทาความเดือดร้อนของแรงงานนอกระบบผู้กู้ยืมเงินกองทุนฯ ซึ่งจากผลการดําเนินการตั้งแต่วันที่ 1 ตุลาคม 2563 - 30 มิถุนายน 2564 ปล่อยกู้แล้วทั้งสิ้น จํานวน 34 ราย/กลุ่ม เป็นเงิน 5,810,000 บาท และยังมีวงเงินคงเหลือสําหรับผู้รับงานไปทําที่บ้านที่ต้องการกู้ยืมเงินกองทุนฯ อีก 1,190,000 บาท ระยะเวลายื่นคําขอกู้ฯ ถึงวันที่ 31 สิงหาคม 2564
“นายกรัฐมนตรี พล.อ. ประยุทธ์ จันทร์โอชา และรองนายกรัฐมนตรี พล.อ. ประวิตร วงษ์สุวรรณ ซึ่งกํากับดูแลกระทรวงแรงงาน กําชับให้กระทรวงแรงงานดูแลแรงงานนอกระบบที่ได้รับผลกระทบจากคําสั่ง และมาตรการคุมการแพร่ระบาดโรคโควิด – 19 ให้ได้รับการเยียวยาอย่างทั่วถึง เข้าถึงโอกาสและได้รับความเสมอภาคทางสังคม รวมทั้งส่งเสริมอาชีพ และการมีงานทํา ให้มีคุณภาพชีวิตที่ดีต่อไป” รัฐมนตรีว่าการกระทรวงแรงงานกล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า ขอให้ผู้ที่สนใจกู้ยืมเงินกองทุนฯ ตรวจสอบคุณสมบัติและยื่นคําขอกู้เงินได้ที่สํานักงานจัดหางานกรุงเทพมหานครพื้นที่ 1-10 สํานักงานจัดหางานจังหวัด ในท้องที่ที่ผู้รับงานไปทําที่บ้านได้จดทะเบียนไว้กับกรมการจัดหางาน ภายใน 31 สิงหาคม 2564 และทําสัญญากู้ยืมให้แล้วเสร็จภายในวันที่ 30 กันยายน 2564 หรือสอบถามรายละเอียดเพิ่มเติมที่ สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร.1694
“สําหรับคุณสมบัติผู้กู้จะต้องเป็นผู้รับงานไปทําที่บ้านที่จดทะเบียนไว้กับกรมการจัดหางาน มีผลการดําเนินการและมีรายได้จากการรับงานไปทําที่บ้าน หรือมีหลักฐานการรับงานไปทําที่บ้านจากผู้จ้างงาน ซึ่งมีทั้งประเภทบุคคลและกลุ่มบุคคล โดยประเภทบุคคลต้องมีทรัพย์สินหรือเงินทุนไม่น้อยกว่า 5,000 บาท ส่วนประเภทกลุ่มบุคคลจะต้องมีผู้นํากลุ่มและสมาชิกกลุ่มกู้ร่วมกันไม่น้อยกว่า 5 คน มีทรัพย์สินหรือเงินทุนในการดําเนินกิจกรรมของกลุ่มรวมกันไม่น้อยกว่า 10,000 บาท รายบุคคลกู้ได้ไม่เกิน 50,000 บาท ระยะเวลาชําระคืนภายใน 2 ปี และรายกลุ่มบุคคลไม่เกิน 300,000 บาท ระยะเวลาชําระคืนภายใน 5 ปี โดยตั้งแต่ปี 2548 – ปัจจุบัน มีผู้รับงานไปทําที่บ้านที่จดทะเบียนกับกรมการจัดหางาน จํานวน 1,045 ราย/กลุ่ม สมาชิกจํานวน 6,023 คน และมีผู้กู้เงินจากกองทุนฯแล้ว จํานวน 519 ราย/กลุ่ม (29 ราย/490 กลุ่ม) เป็นเงิน 53,676,000 บาท” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-ดีอีเอส ชูแผนงานด้านการพัฒนาดิจิทัลสำคัญของไทย ในเวที APAC Digital Innovation Congress ณ ประเทศสิงค์โปร์
วันศุกร์ที่ 20 พฤษภาคม 2565
ดีอีเอส ชูแผนงานด้านการพัฒนาดิจิทัลสําคัญของไทย ในเวที APAC Digital Innovation Congress ณ ประเทศสิงค์โปร์
ดีอีเอส ชูแผนงานด้านการพัฒนาดิจิทัลสําคัญของไทย ในเวที APAC Digital Innovation Congress ณ ประเทศสิงค์โปร์
เมื่อวันที่ 19 พฤษภาคม 2565 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอีเอส) ได้เข้าร่วมงานประชุม Huawei APAC Digital Innovation Congress และได้กล่าวปาฐกถาหัวข้อ How Thailand paves the way towards digitalization in the digital future โดยได้นําเสนอนโยบายและแผนงานของไทยในการพัฒนาด้านดิจิทัล และผลการดําเนินงานโครงการสําคัญๆ ของรัฐบาลไทย ไม่ว่าจะเป็นการพัฒนาโครงสร้างพื้นฐานทางดิจิทัล เช่น โครงข่ายอินเทอร์เน็ตความเร็วสูงครอบคลุมทั่วประเทศ และการจัดให้มีคลาวด์กลางภาครัฐ การออกกฎหมาย กฎระเบียบและมาตรฐานต่างๆ เพื่อสร้างความเชื่อมั่นและความปลอดภัยในการใช้งานเทคโนโลยีดิจิทัล ตลอดจนการประยุกต์ใช้ดิจิทัลเพื่อรับมือกับการแพร่ระบาดของโรคโควิด-19 ของรัฐบาลไทย
โดยการประชุมครั้งนี้ จัดขึ้นที่ประเทศสิงคโปร์ ระหว่างวันที่ 19-20 พ.ค.65 ซึ่งมีผู้แทนระดับสูงจากภาครัฐของประเทศต่างๆ ที่เข้าร่วมงาน ได้แสดงความชื่นชมต่อแนวทางและผลงานการพัฒนาดิจิทัลของรัฐบาลไทย และสนใจที่จะนําไปปรับใช้ในประเทศของตน
สําหรับงานประชุม Huawei APAC Digital Innovation Congress จัดโดยหัวเว่ยร่วมกับมูลนิธิอาเซียน (ASEAN Foundation) โดยมีหน่วยงานภาครัฐ ผู้เชี่ยวชาญ นักวิจัย พันธมิตรธุรกิจและนักวิเคราะห์เข้าร่วมงานกว่า 1,500 คน จากกว่า 10 ประเทศในภูมิภาคเอเชียแปซิฟิก นับเป็นการเปิดพื้นที่สําหรับผู้แทนจากหน่วยงานทั้งภาครัฐและเอกชน ในการแลกเปลี่ยนแนวนโยบายและประสบการณ์การดําเนินงานด้านการนําเทคโนโลยีดิจิทัล มาใช้ประโยชน์ในการพัฒนาเศรษฐกิจและสังคม
*************************
รัฐบาลไทย-ข่าวทำเนียบรัฐบาล-โฆษกรัฐบาล เผย “นายก ฯ” เตือนผู้ประกอบการร้านอาหาร โดยเฉพาะร้านที่มีดนตรี ต้องปฏิบัติตามมาตรการ อย่างเคร่งครัด กำชับหน่วยงานที่เกี่ยวข้องเร่งลงพื้นที่ตรวจสอบความเรียบร้อย
วันอังคารที่ 1 มีนาคม 2565
โฆษกรัฐบาล เผย “นายก ฯ” เตือนผู้ประกอบการร้านอาหาร โดยเฉพาะร้านที่มีดนตรี ต้องปฏิบัติตามมาตรการ อย่างเคร่งครัด กําชับหน่วยงานที่เกี่ยวข้องเร่งลงพื้นที่ตรวจสอบความเรียบร้อย
โฆษกรัฐบาล เผย “นายก ฯ” เตือนผู้ประกอบการร้านอาหาร โดยเฉพาะร้านที่มีดนตรี ต้องปฏิบัติตามมาตรการ อย่างเคร่งครัด กําชับหน่วยงานที่เกี่ยวข้องเร่งลงพื้นที่ตรวจสอบความเรียบร้อย
วันที่ 1 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ย้ํา ประชาชน ผู้ให้บริการ และผู้ประกอบการร้านอาหาร ยังคงต้องปฏิบัติตามมาตรการป้องกันการแพร่ระบาดโรคโควิด-19 ตามประกาศของกระทรวงสาธารณสุข อย่างเคร่งครัด ทั้งมาตรการ Covid Free Setting และ Universal Prevention รวมทั้งมาตรการอื่น ๆ ซึ่งในช่วงที่ผ่านมานี้ หลังจากที่รัฐบาลได้มีการผ่อนคลายให้สามารถเล่นดนตรีในร้านอาหารได้ ทั้งประชาชนที่เป็นผู้ใช้บริการ ผู้ให้บริการ และผู้ประกอบการหลาย ๆ แห่ง โดยเฉพาะร้านอาหารที่มีดนตรีกินดื่ม มีการรายงานว่า หลายแห่งได้คลายความเข้มงวดในการปฏิบัติตามมาตรการ ไม่ว่าจะเป็นภายในร้านจัดที่นั่งแออัด ไม่เว้นระยะห่าง ไม่มีระบบระบายอากาศที่ดี พนักงานไม่สวมหน้ากากอนามัย เป็นต้น ซึ่งอาจทําให้เกิดการแพร่ระบาดได้อีกจํานวนมาก โดยนายกรัฐมนตรีได้กําชับให้หน่วยงานที่เกี่ยวข้อง เร่งลงพื้นที่สํารวจตรวจสอบความเรียบร้อยของสถานประกอบการร้านอาหารต่าง ๆ หากไม่ปฏิบัติตามมาตรการให้ดําเนินการตามกฎหมายเด็ดขาด เพื่อให้สามารถดําเนินธุรกิจต่อไปได้อย่างปลอดโรค ปลอดภัย ทั้งกับผู้ที่ใช้บริการ และผู้ให้บริการ และเพื่อให้การควบคุมการแพร่ระบาดเป็นไปอย่างมีประสิทธิภาพ
นายธนกร กล่าวเพิ่มเติมว่า แนวโน้มการติดเชื้อในประเทศระยะหลัง เกิดจากกิจกรรมรวมตัวโดยไม่ใส่หน้ากาก อยู่ในห้องปิดอับพูดคุยเสียงดัง อาจเป็นเพราะโควิด-19 สายพันธุ์โอมิครอนไม่มีความรุนแรงมากนัก จึงทําให้ประชาชนละเลยการปฏิบัติตามมาตรการ อย่างไรก็ตามขอให้ประชาชนทุกคนอย่าหย่อนยานการปฏิบัติตามมาตรการ ป้องกันตนเองให้ดีที่สุด ตามมาตรการ Covid Free Setting และ Universal Prevention เพื่อลดการแพร่ระบาดซึ่งอาจนําไปสู่การเสียชีวิตได้
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 20,420 ราย จําแนกเป็น ผู้ติดเชื้อในประเทศ 20,249 ราย และผู้ป่วยมาจากต่างประเทศ 171 ราย ผู้เสียชีวิตเพิ่มขึ้น 43 ราย ผู้ที่กําลังรักษาตัว 215,725 ราย และมียอดผู้ที่หายป่วยกลับบ้านแล้ว 18,297 ราย ทําให้มียอดผู้ป่วยยืนยันสะสมตั้งแต่ 1 ม.ค. 65 จํานวน 688,912 ราย จํานวนผู้ที่หายป่วยสะสมจํานวน 505,152 ราย ขณะที่รายงานภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. - 27 ก.พ. 2565 รวม 123,559,588 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 53,533,195 โดส ผู้ได้รับวัคซีนเข็มที่ 2 สะสม 49,705,841 โดส ผู้ได้รับวัคซีนเข็มที่ 3 สะสม 18,677,613 โดส และผู้ได้รับวัคซีนเข็มที่ 4 สะสม 1,642,939 โดส
-----------------------
รัฐบาลไทย-ข่าวทำเนียบรัฐบาล-ครม. อนุมัติวงเงิน 18,447 ล้านบาท สำหรับ สปสช. เพื่อใช้จ่ายค่าบริการสาธารณสุขสำหรับโรคติดเชื้อไวรัสโควิด 19 สำหรับหน่วยบริการ/สถานพยาบาล ระหว่างวันที่ 1 เมษายน - 15 พฤษภาคม 65
วันอังคารที่ 23 สิงหาคม 2565
ครม. อนุมัติวงเงิน 18,447 ล้านบาท สําหรับ สปสช. เพื่อใช้จ่ายค่าบริการสาธารณสุขสําหรับโรคติดเชื้อไวรัสโควิด 19 สําหรับหน่วยบริการ/สถานพยาบาล ระหว่างวันที่  1 เมษายน - 15 พฤษภาคม 65
ครม. อนุมัติวงเงิน 18,447 ล้านบาท สําหรับ สปสช. เพื่อใช้จ่ายค่าบริการสาธารณสุขสําหรับโรคติดเชื้อไวรัสโควิด 19 สําหรับหน่วยบริการ/สถานพยาบาล ระหว่างวันที่  1 เมษายน - 15 พฤษภาคม 65
วันที่ 23 สิงหาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรีอนุมัติโครงการค่าบริการสาธารณสุข ภายใต้ระบบหลักประกันสุขภาพแห่งชาติ ปี 2565 รอบที่ 4 ของสํานักงานหลักประกันสุขภาพแห่งชาติ เพื่อเป็นค่าบริการสาธารณสุขสําหรับโรคติดเชื้อไวรัสโคโรนา 2019 และบริการอื่นที่เกี่ยวข้องที่หน่วยบริการ/สถานพยาบาลให้บริการแล้วระหว่างวันที่ 1 เมษายน ถึง 15 พฤษภาคม 2565 วงเงิน 18,447.9800 ล้านบาท เพื่อเป็นค่าใช้จ่ายสําหรับหน่วยบริการสถานพยาบาลที่ให้บริการสาธารณสุขไวรัสโควิด-19 ทั้งในการจัดหาเครื่องมือและอุปกรณ์ทางการแพทย์ ยารักษาโรค วัคซีนและการวิจัย พัฒนาและผลิตวัคซีนภายในประเทศ โดยกลุ่มเป้าหมายคือประชาชนทุกคนที่อาศัยอยู่ในประเทศไทยและหน่วยบริการหรือสถานพยาบาลที่จัดบริการสาธารณสุขทั้งภาครัฐและเอกชนรวมถึงผู้ให้บริการสาธารณสุขทั่วประเทศ
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผย ผลสำรวจความเห็นประชาชน หนุน จัดตั้งศูนย์ JSOC-ใช้กำไลอีเอ็ม -​เฝ้าระวังกลุ่มนักโทษคดีรุนแรง
วันจันทร์ที่ 11 เมษายน 2565
รัฐมนตรีว่าการกระทรวงยุติธรรม เผย ผลสํารวจความเห็นประชาชน หนุน จัดตั้งศูนย์ JSOC-ใช้กําไลอีเอ็ม -​เฝ้าระวังกลุ่มนักโทษคดีรุนแรง
รัฐมนตรีว่าการกระทรวงยุติธรรม เผย ผลสํารวจความเห็นประชาชน หนุน จัดตั้งศูนย์ JSOC-ใช้กําไลอีเอ็ม -​เฝ้าระวังกลุ่มนักโทษคดีรุนแรง จี้ กรมคุมประพฤติ เร่งประชาสัมพันธ์-ขับเคลื่อนตามข้อเสนอประชาชน ชี้ ยุติธรรมยุคใหม่ พึ่งพิงได้
วันที่ 11 เมษายน 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงความคืบหน้าการสํารวจความคิดเห็นของประชาชนในการเฝ้าระวังการกระทําผิดซ้ําในชุมชน เพื่อป้องกันปัญหาอาชญากรรม และยาเสพติด ว่า กรมคุมประพฤติ ได้รายงานการสํารวจความคิดเห็นของประชาชน จากกลุ่มเป้าหมาย 4,027 ราย ประกอบด้วย เจ้าหน้าที่เกี่ยวข้อง 449 ราย นักวิชาการ 80 ราย อาสาสมัครในพื้นที่ 448 ราย สื่อมวลชน 41 ราย ประชาชนทั่วไป 3,009 ราย เพื่อเป็นข้อมูลช่วยพัฒนาระบบ การเฝ้าระวังการกระทําผิดซ้ํา
นายสมศักดิ์ กล่าวต่อว่า จากผลการสํารวจ พบว่า ประชาชน เห็นด้วยในการจัดตั้งศูนย์ JSOC ถึง 70.92% และสนับสนุนให้ใช้เครื่องมือ EM ในการคุมประพฤติ 65.04% พร้อมเห็นว่า การคุมประพฤติควรเข้มข้นกับกลุ่มนักโทษคดีรุนแรง 67.17% นอกจากนี้ เสนอให้มีการบูรณาการร่วมกันเฝ้าระวังกลุ่มนักโทษคดีรุนแรง 64.52%
"ประชาชน ยังได้มีข้อเสนอแนะ ให้กระทรวงยุติธรรม เร่งผลักดันกฎหมาย เพื่อให้เกิดการบังคับใช้ พร้อมศึกษา วิจัย และนําเทคโนโลยีมาช่วยเฝ้าระวังติดตามกลุ่มนักโทษคดีรุนแรง เช่น กําไล EM กล้อง CCTV และส่งเสริมการสร้างการรับรู้และความเข้าใจในชุมชน นอกจากนี้ ยังอยากให้ ภาคประชาชน หรือ ภาคเอกชนเข้ามามีส่วนร่วมในการให้โอกาสผู้พ้นโทษ เพื่อลดการกระทําผิดซ้ํา เช่น สร้างงาน สร้างอาชีพ" นายสมศักดิ์ กล่าว
นายสมศักดิ์ กล่าวต่อว่า ความคิดเห็นของประชาชนเป็นประโยชน์อย่างมาก เพื่อให้กรมคุมประพฤติ และหน่วยงานที่เกี่ยวข้อง สามารถขับเคลื่อนพัฒนาได้ถูกทาง ดังนั้น เมื่อรับฟังความคิดเห็นมาแล้ว ตนก็อยากให้ทุกหน่วยงานที่เกี่ยวข้อง เร่งประชาสัมพันธ์ และขับเคลื่อนตามความต้องการของประชาชนอย่างเป็นรูปธรรม เพื่อให้ประชาชนเข้าถึง และมั่นใจได้ว่า กระทรวงยุติธรรม ยุคใหม่ เป็นอีกหนึ่งหน่วยงานที่ประชาชนพึ่งพิงได้ พร้อมขอฝากว่า อะไรที่ประชาชน ยังไม่เข้าใจ ก็ขอให้เร่งอธิบายอย่างเร่งด่วน เพื่อให้ประชาชนรู้สึกอุ่นใจในความปลอดภัยมากยิ่งขึ้น
รัฐบาลไทย-ข่าวทำเนียบรัฐบาล-รมว.สุชาติ สั่งลุยทำมาตรฐานฝีมือผู้ฝึกสอนมวยไทย
วันศุกร์ที่ 13 พฤษภาคม 2565
รมว.สุชาติ สั่งลุยทํามาตรฐานฝีมือผู้ฝึกสอนมวยไทย
นายสุชาติ ชมกลิ่น รัฐมนตรีว่าการกระทรวงแรงงาน มอบหมายกรมพัฒนาฝีมือแรงงานเดินหน้าทํามาตรฐานฝีมือแรงงานแห่งชาติ ผู้ฝึกสอนมวยไทย ระดมสมองผู้เชี่ยวชาญกําหนดทักษะที่จําเป็น ย้ํา !  มวยไทย เอกลักษณ์ไทยที่ต่างชาติสนใจ
นายสุชาติ เปิดเผยว่า รัฐบาลภายใต้การนําของพล.อ. ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ต้องการสนับสนุนมวยไทย เป็น Soft Power สู่เวทีโลก และพัฒนามวยไทยให้มี มูลค่าเพิ่ม สามารถสร้างรายได้ให้กับคนไทยทั้งในประเทศและต่างประเทศ ซึ่งชาวต่างชาติให้ความสนใจศิลปะมวยไทยเป็นอย่างมาก จึงมีแรงงานไทยที่สนใจเข้าไปทํางานในต่างประเทศอาชีพผู้ฝึกสอนมวยไทย ถือเป็นโอกาสที่ดีของประเทศไทยที่จะส่งเสริมให้ต่างประเทศได้รู้จักมวยไทยอย่างแพร่หลาย ซึ่งมวยไทยสามารถสร้างอาชีพและรายได้ให้แก่ผู้ที่เป็นนักมวยอาชีพ หรือเป็นนักกีฬามวยไทย ก็มีเงินสนับสนุน ช่วยสร้างรายได้ให้แก่ผู้ที่ประกอบอาชีพด้านนี้ ผู้ทําหน้าที่ฝึกสอนจึงจําเป็นต้องมีใบการันตีความรู้ความสามารถ การกําหนดมาตรฐานฝีมือว่าผู้ที่จะทําหน้าที่สอนมวยไทย ควรมีทักษะอะไรบ้างระดับไหน จึงมีความจําเป็นอย่างมาก
นายสุชาติ กล่าวต่อไปว่า ได้รับรายงานจากอธิบดีกรมพัฒนาฝีมือแรงงาน (นายประทีป ทรงลํายอง) ว่า กรมพัฒนาฝีมือแรงงานมีการจัดทํามาตรฐานฝีมือแรงงานแห่งชาติ สาขา ผู้ฝึกสอนมวยไทย เพื่อให้ผู้ที่จะทําหน้าที่ฝึกสอนนักมวย ต้องมีความรู้และทักษะด้านมวยไทยเพื่อสร้างนักมวยที่ได้มาตรฐาน จึงจัดสัมมนาผู้เชี่ยวชาญจัดทํามาตรฐานฝีมือแรงงานแห่งชาติ สาขา ผู้ฝึกสอนมวยไทย เพื่อวิเคราะห์ถึงสมรรถนะของผู้ฝึกสอนมวยไทย ว่าควรต้องมีทักษะและความรู้ในด้านใดบ้าง หลังจากนั้นจะเสนอให้คณะอนุกรรมการกําหนดมาตรฐานฝีมือแรงงานแห่งชาติพิจารณา ลําดับต่อไปจะเข้าสู่กระบวนการจัดทําประชาพิจารณ์เพื่อให้ผู้ที่อยู่ในอาชีพเดียวกันได้มีโอกาสแสดงความคิดเห็น เสนอแนะข้อมูลที่เป็นประโยชน์เกี่ยวกับการกําหนดสมรรถนะของผู้ฝึกสอนมวยไทย แล้วเสนอขอความเห็นชอบจากคณะกรรมการส่งเสริมการพัฒนาฝีมือแรงงาน เมื่อผ่านทุกขั้นตอนแล้ว จึงประกาศใน ราชกิจจานุเบกษา พร้อมผลักดันให้นานาประเทศให้การยอมรับมาตรฐานฝีมือแรงงานแห่งชาติที่ประเทศไทยกําหนด เมื่อแรงงานไทยเข้าไปทํางานในอาชีพนี้ จะได้รับค่าจ้างที่สูง หรือสามารถเปิดค่ายมวยที่ต่างประเทศได้ นอกจากชาวต่างชาติจะรู้จักมวยไทยมากขึ้นแล้ว ยังเปิดตลาดการทํางานในต่างประเทศให้แก่พี่น้องแรงงานไทยมีอาชีพและรายได้มากขึ้นอีกด้วย
นายประทีป กล่าวเพิ่มเติมว่า ข้อมูลเบื้องต้นทราบว่ามีแรงงานไทยไปทํางานที่เกี่ยวข้องกับมวยไทยในต่างประเทศกว่า 6,000 คน หากแรงงานกลุ่มนี้มีหนังสือรับรองมาตรฐานฝีมือแรงงาน สาขา ผู้ฝึกสอนมวยไทย จะช่วยสร้างการยอมรับในต่างประเทศสามารถเปิดเป็นสถานที่เปิดสอนมวยไทยได้ ซึ่งกรมพัฒนาฝีมือแรงงาน จะเร่งดําเนินการให้เสร็จสมบูรณ์ ตามนโยบายของรัฐบาลและที่รัฐมนตรีว่าการกระทรวงแรงงานมอบหมาย เพื่อเพิ่มตลาดแรงงานในต่างประเทศให้มากขึ้น
รัฐบาลไทย-ข่าวทำเนียบรัฐบาล-โฆษกรัฐบาลเผย ดัชนีความเชื่อมั่นนักลงทุนและประชาชนดีขึ้นแตะเกณฑ์ร้อนแรงอย่างมาก “นายก”ขอบคุณที่เชื่อมั่นประเทศไทย พร้อมผลักดันนโยบายกระตุ้น ศก.ปลายปีให้ดีที่สุด
วันพฤหัสบดีที่ 4 พฤศจิกายน 2564
โฆษกรัฐบาลเผย ดัชนีความเชื่อมั่นนักลงทุนและประชาชนดีขึ้นแตะเกณฑ์ร้อนแรงอย่างมาก “นายก”ขอบคุณที่เชื่อมั่นประเทศไทย พร้อมผลักดันนโยบายกระตุ้น ศก.ปลายปีให้ดีที่สุด
โฆษกรัฐบาลเผย ดัชนีความเชื่อมั่นนักลงทุนและประชาชนดีขึ้นแตะเกณฑ์ร้อนแรงอย่างมาก “นายก”ขอบคุณที่เชื่อมั่นประเทศไทย พร้อมผลักดันนโยบายกระตุ้น ศก.ปลายปีให้ดีที่สุด
วันที่ 4 พ.ย. 64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและ รมว.กลาโหม รับทราบผลสํารวจดัชนีความเชื่อมั่นนักลงทุนไทยในอีก 3 เดือนข้างหน้า ของสภาธุรกิจตลาดทุนไทย ซึ่งสํารวจเมื่อเดือน ต.ค. 64 พบว่าอยู่ที่ระดับ 168.69 สูงสุดตั้งแต่เริ่มสํารวจมา โดยปรับตัวเพิ่มขึ้น 18.2% จากเดือนก่อนหน้ามาอยู่ในเกณฑ์ “ร้อนแรงอย่างมาก” สอดคล้องกับดัชนีความเชื่อมั่นผู้บริโภคในเดือน ต.ค. 64 ของมหาวิทยาลัยหอการค้าไทย ที่ความเชื่อมั่นปรับตัวดีขึ้นทุกรายการต่อเนื่องเป็นเดือนที่ 2 และสูงสุดในรอบ 5 เดือน นับตั้งแต่เดือนมิ.ย. 64 โดยอยู่ที่ระดับ 43.9 นายกฯ ขอบคุณพี่น้องประชาชนและนักลงทุนที่ให้ความเชื่อมั่นประเทศไทยและให้ความร่วมมือกับรัฐบาลในการป้องกันโรคโควิดให้อยู่ในจุดที่ควบคุมได้ ซึ่งรัฐบาลให้ความสําคัญกับชีวิตและความปลอดภัยของทุกคนเป็นอย่างมากแต่ก็ไม่ทิ้งเรื่องปัญหาเศรษฐกิจปากท้องที่ต้องเดินไปด้วยกัน เราได้วิเคราะห์ประเมินสถานการณ์เพื่อออกมาตรการให้เกิดประโยชน์ที่สุดโดยเฉพาะในช่วงปลายปีนี้ ส่วนปัญหาเรื่องน้ํามันแพง ผักแพง ข้าวราคาตก ได้กําชับให้หน่วยงานที่เกี่ยวข้องเร่งแก้ไขปัญหาโดยด่วนแล้ว แต่ต้องยอมรับว่าปัจจัยภายนอกประเทศมีผลต่อราคาในประเทศด้วย
นายธนกร กล่าวว่า สําหรับความเชื่อมั่นของนักลงทุนและประชาชนจากผลสํารวจนั้น นักลงทุนคาดหวังการฟื้นตัวของภาคการท่องเที่ยวตามนโยบายเปิดประเทศเป็นปัจจัยหนุนมากที่สุด รองลงมาคือ แผนการฉีดวัคซีนและการฟื้นตัวของเศรษฐกิจในประเทศ ส่วนประชาชนเชื่อมั่นการผ่อนคลายมาตรการล็อกดาวน์ การยกเลิกเคอร์ฟิว และการเปิดประเทศของรัฐบาล รวมทั้งการตรึงราคาน้ํามันดีเซลไม่เกิน 30 บาทต่อลิตรและการกระตุ้นเศรษฐกิจช่วงปลายปีอย่างโครงการคนละครึ่งและเราเที่ยวด้วยกัน เป็นต้น
----------------------------
รัฐบาลไทย-ข่าวทำเนียบรัฐบาล-PM concerned over widespread of fake news and information related to COVID-19
วันจันทร์ที่ 21 กุมภาพันธ์ 2565
PM concerned over widespread of fake news and information related to COVID-19
PM concerned over widespread of fake news and information related to COVID-19
February 21, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha expressed concerned over the fake and distorted information related to the COVID-19 pandemic which have been widely spread, especially via social media, and have caused misunderstanding, confusion, and panic to the public.
Ministry of Digital Economy and Society has been assigned to take immediate action in probing, and found a lot of fake news, including click baits, related to the COVID-19 situation. The Prime Minister, therefore, urged the public to make sure that the information they receive is legit before they share it. Provincial governors and provincial health offices are also instructed to manage the COVID-19 situation in their locality, and ensure proper treatment of infected patients according to the level of severity.
On February 21, 2022, a total of 18,883 new confirmed cases is reported, among which 18,721 were found domestically, and 162 from overseas traveling. The total of 32 deaths and 14,914 recoveries were reported with 166,397 active cases. From January 1, 2022, cumulative number of cases are 507,763, and cumulative number of recoveries, 373,651. Cumulative number of vaccinations across the country from February 28, 2021 to February 19, 2022 is 121,583,665 doses (1st shot: 53,100,356 persons, 2nd shot: 49,458,760 persons, and 3rd shot: 19,024,549 persons).
รัฐบาลไทย-ข่าวทำเนียบรัฐบาล-ครม. อนุมัติกรอบวงเงิน 4,019 ล้านบาท ให้ 5 กระทรวง 13 หน่วยงาน 1,361 รายการ ดำเนินโครงการเพิ่มประสิทธิภาพการบริหารจัดการทรัพยากรน้ำในช่วงฤดูฝน ปี 65
วันอังคารที่ 9 สิงหาคม 2565
ครม. อนุมัติกรอบวงเงิน 4,019 ล้านบาท ให้ 5 กระทรวง 13 หน่วยงาน 1,361 รายการ ดําเนินโครงการเพิ่มประสิทธิภาพการบริหารจัดการทรัพยากรน้ําในช่วงฤดูฝน ปี 65
ครม. อนุมัติกรอบวงเงิน 4,019 ล้านบาท ให้ 5 กระทรวง 13 หน่วยงาน 1,361 รายการ ดําเนินโครงการเพิ่มประสิทธิภาพการบริหารจัดการทรัพยากรน้ําในช่วงฤดูฝน ปี 65 และกักเก็บน้ําเพื่อฤดูแล้ง ปี 65/66 พื้นที่รับประโยชน์ประมาณ 35,723 ไร่
วันที่ 9 สิงหาคม 2565 นายธนกร วังบุญคงชนะ โฆษกประจําสํานักนายกรัฐมนตรีแถลงมติคณะรัฐมนตรี อนุมัติ งบกลาง กรอบวงเงิน 4,019 .80 ล้านบาท เป็นค่าใช้จ่ายในการดําเนินโครงการเพิ่มประสิทธิภาพการบริหารจัดการทรัพยากรน้ํา ในช่วงฤดูฝน ปี 2565 และการกักเก็บน้ําเพื่อฤดูแล้งปี 2565/2566 จํานวน 1,361 รายการ ให้กับ 5 กระทรวง 13 หน่วยงาน เพื่อเพิ่มประสิทธิภาพการระบายน้ํา และเพิ่มศักยภาพในการกักเก็บน้ําเพื่อฤดูแล้งในปี 65/66 โดยพื้นที่เป้าหมาย คือ พื้นที่เสี่ยงเกิดอุทกภัย/ ภัยแล้งตามที่ สทนช. และหน่วยงานที่เกี่ยวข้องกําหนด และ พื้นที่เสี่ยงที่มีความจําเป็นต้องดําเนินการแก้ไข บรรเทาปัญหาอุทกภัยและภัยแล้งโดยเร่งด่วน ตามที่หน่วยงานในพื้นที่จังหวัดเสนอผ่านคณะอนุกรรมการทรัพยากรน้ําจังหวัด ใน 5 กลุ่มประเภทโครงการ ได้แก่ 1. การซ่อมแซม ปรับปรุง อาคารชลศาสตร์ เช่น ซ่อมแซม/ปรับปรุงพนังกั้นน้ํา คันกั้นน้ํา ประตูระบายน้ํา คลองส่ง/ระบายน้ํา อาคารบังคับน้ํา สถานีโทรมาตร เป็นต้น 2. การปรับปรุง แก้ไขสิ่งกีดขวางทางน้ํา และกําจัดผักตบชวา ที่เป็นอุปสรรคต่อการบริหารจัดการทรัพยากรน้ํา การระบายน้ําและการจัดการพื้นที่น้ําท่วม/พื้นที่ชะลอน้ํา 3. การขุดลอกคูคลอง เพิ่มประสิทธิภาพการระบายน้ํา 4. การเตรียมความพร้อมวางแผนเครื่องจักรเครื่องมือ เช่น ซ่อมแซมเครื่องสูบน้ําเครื่องมือเครื่องจักร ยานพาหนะขนย้าย และ5. การเพิ่มปริมาณน้ําต้นทุนเพื่อเก็บกักไว้ใช้ในช่วงฤดูแล้ง เป็นการจัดหาแหล่งน้ํารองรับน้ําส่วนเกินในช่วงฤดูฝนสํารองไว้ใช้ในช่วงฤดูแล้งถัดไป เช่นสระ /อ่างเก็บน้ํา ระบบกระจายน้ํา ธนาคารน้ําใต้ดิน ขุดเจาะบาดาล ปฏิบัติการฝนหลวง เป็นต้น
5 กระทรวง 13 หน่วยงาน ที่จะดําเนินการตามโครงการฯ จํานวน 1,361 รายการ กรอบวงเงิน 4,019.80 ล้านบาทประกอบด้วย
1) กระทรวงกลาโหม โดยกองทัพบกและหน่วยบัญชาการทหารพัฒนา จํานวน 32 รายการ วงเงิน 23.31 ล้านบาท
2) กระทรวงการอุดมศึกษาวิทยาศาสตร์ วิจัยและนวัตกรรม โดยสถาบันสารสนเทศทรัพยากรน้ํา (องค์การมหาชน) จํานวน 2 รายการ วงเงิน 76.45 ล้านบาท
3) กระทรวงเกษตรและสหกรณ์ โดยกรมชลประทาน กรมฝนหลวงและการบินเกษตร จํานวน 411 รายการ วงเงิน 1,190.43 ล้านบาท
4) กระทรวงทรัพยากรธรรมชาติและสิ่งแวดล้อม โดยกรมทรัพยากรน้ํา กรมทรัพยากรน้ําบาดาล จํานวน 139 รายการ วงเงิน 432.91 ล้านบาท
5) กระทรวงมหาดไทย โดยเทศบาลเมือง เทศบาลตําบล เทศบาลนคร จังหวัด องค์การบริหารส่วนจังหวัด องค์การบริหารส่วนตําบล รวม 777 รายการ วงเงิน 2,296.70 ล้านบาท
โฆษกประจําสํานักนายกรัฐมนตรี ยังกล่าวเพิ่มเติมว่า สทนช. ประเมินว่า หากดําเนินการแล้วเสร็จจะมีพื้นที่รับประโยชน์ประมาณ 35,723 ไร่ มีปริมาณน้ําเพิ่มขึ้นประมาณ 34.02 ล้านลูกบาศก์เมตร ประชาชนได้รับประโยชน์ประมาณ 36,735 ครัวเรือน และสามารถกําจัดผักตบชวา/วัชพืชน้ําได้ประมาณ 4.74 ล้านตัน รวมถึงสามารถซ่อมแซม/ปรับปรุงอาคารชลศาสตร์ให้สามารถใช้งานได้ตามวัตถุประสงค์ จํานวน 394 แห่ง รวมทั้ง ยังเป็นการเพิ่มการลงทุนภาครัฐโดยการช่วยกระตุ้นการซื้อวัสดุและจ้างแรงงานคนในท้องถิ่นด้วย
รัฐบาลไทย-ข่าวทำเนียบรัฐบาล-นายกฯ เยี่ยมชมเมืองอัจฉริยะ Haneda Innovation City แลกเปลี่ยนองค์ความรู้ ต่อยอดพัฒนาพื้นที่ EEC ของไทย
วันศุกร์ที่ 27 พฤษภาคม 2565
นายกฯ เยี่ยมชมเมืองอัจฉริยะ Haneda Innovation City แลกเปลี่ยนองค์ความรู้ ต่อยอดพัฒนาพื้นที่ EEC ของไทย
นายกฯ เยี่ยมชมเมืองอัจฉริยะ Haneda Innovation City แลกเปลี่ยนองค์ความรู้ ต่อยอดพัฒนาพื้นที่ EEC ของไทย
วันนี้ (27 พฤษภาคม 2565) เวลา 13.00 น. ตามเวลาท้องถิ่นประเทศญี่ปุ่น นายกรัฐมนตรีและคณะ ได้เดินทางไปศึกษาดูงาน ณ Haneda Innovation (HI) City เขตโอตะ กรุงโตเกียว หนึ่งในโครงการเมืองอัจฉริยะ (Smart City) ตามนโยบายยุทธศาสตร์แห่งชาติเขตเศรษฐกิจพิเศษ (The National Strategic Special Zones) ของญี่ปุ่น ซึ่งมีที่ตั้งอยู่ที่เขตโอตะ กรุงโตเกียว
ซึ่งในโอกาสการศึกษาดูงานนี้ นาย Amano Hiromasa ประธานและ CEO บริษัท Hajima Corporation กล่าวขอบคุณที่นายกรัฐมนตรีและคณะให้เกียรติมาเยี่ยมชม โดยเชื่อมั่นว่าบริษัทฯ จะสามารถพัฒนาอุตสาหกรรมใหม่ให้เติบโต และ นาย Matsubara Tadayoshi นายกเทศมนตรีเขตโอตะได้ฝากข้อความวิดีโอถึงนายกรัฐมนตรี เขตโอตะมีศักยภาพด้านอุตสาหกรรมอนาคต หวังว่าจะได้แลกเปลี่ยนความร่วมมือระหว่างภาคเอกชนต่อไป
โฆษกประจําสํานักนายกรัฐมนตรีกล่าวว่า โครงการ HI City มีวัตถุประสงค์เพื่อสร้างสภาพแวดล้อมที่เหมาะสมสําหรับการลงทุนในญี่ปุ่น ส่งเสริมความร่วมมือระหว่างภาครัฐ ท้องถิ่น และเอกชน รวมถึงเป็นแหล่งรวบรวมศูนย์วิจัยและทดลองเทคโนโลยีล้ําสมัยด้านการเดินทางและขนส่งอัจฉริยะ (Smart Mobility) เทคโนโลยีหุ่นยนต์อัจฉริยะ (Smart Robotics) เทคโนโลยีทางการแพทย์ สถานีไฮโดรเจน นอกจากนี้ HI City ยังเป็แหล่งรวมร้านค้า โรงแรม สํานักงาน ศูนย์จัดการประชุมและการแสดงที่ผสมผสานศิลปวัฒนธรรมญี่ปุ่นไว้อย่างลงตัว เพื่อให้ผู้มาเยี่ยมชมเข้าถึงทั้งเทคโนโลยีและวัฒนธรรม
นายกรัฐมนตรีเชื่อมั่นว่า การศึกษาดูงานในครั้งนี้ จะเป็นโอกาสในการแลกเปลี่ยนเรียนรู้ประสบการณ์และแนวปฏิบัติที่ดีด้านเมืองอัจฉริยะของญี่ปุ่น ซึ่งจะเป็นประโยชน์และสามารถนํามาต่อยอดพัฒนาโครงการพัฒนาระเบียงเศรษฐกิจภาคตะวันออก (EEC) ของไทย ซึ่งมีโครงการพัฒนาเมืองอัจฉริยะในนิคมอุตสาหกรรม AMATA Smart City จังหวัดชลบุรี ตลอดจนเป็นโอกาสในการเสริมสร้างความร่วมมือระหว่างไทยกับญี่ปุ่นในอุตสาหกรรมสมัยใหม่ที่มีศักยภาพ
ภายหลังเสร็จสิ้นภารกิจ เวลา 14.10 น. ตามเวลาท้องถิ่นประเทศญี่ปุ่น นายกรัฐมนตรีและคณะ ออกเดินทางจากกรุงโตเกียว ประเทศญี่ปุ่น กลับประเทศไทย โดยเดินทางถึงประเทศไทยเวลา 19.50 น. ตามเวลาประเทศไทย
รัฐบาลไทย-ข่าวทำเนียบรัฐบาล-Working together อว. รับมอบหน้ากากอนามัย 200,000 ชิ้น จาก SIAM ATR สำหรับโครงการ อว. พารอด พร้อมส่งต่อให้พี่น้องประชาชนสู้ภัยโควิด-19
วันอังคารที่ 23 พฤศจิกายน 2564
Working together อว. รับมอบหน้ากากอนามัย 200,000 ชิ้น จาก SIAM ATR สําหรับโครงการ อว. พารอด พร้อมส่งต่อให้พี่น้องประชาชนสู้ภัยโควิด-19
Working together อว. รับมอบหน้ากากอนามัย 200,000 ชิ้น จาก SIAM ATR สําหรับโครงการ อว. พารอด พร้อมส่งต่อให้พี่น้องประชาชนสู้ภัยโควิด-19
17 พฤศจิกายน 2564 ณ อาคาร สวทช. ชั้น 1/ดร.ดนุช ตันเทอดทิตย์ กรรมการผู้ช่วยรัฐมนตรีประจํากระทรวง กระทรวงการอุดมศึกษา วิทยาศาสตร์ วิจัยและนวัตกรรม เป็นประธานในพิธีรับมองสิ่งของบริจาคเพื่อช่วยเหลือผู้ประสบภัยโควิด-19 จากนายประธานวงศ์ พรประภา ประธานกรรมการบริษัท สยาม แอดวานซ์ เทคโนโลยี รีเลชั่นชิป จํากัด และคณะผู้บริหารจากทางบริษัท โดยทางบริษัทได้ส่งต่อหน้ากากอนามัย จํานวน 200,000 ชิ้น เพื่อให้ อว. นําไปใช้ประโยชน์ต่อไป
ดร.ดนุช ตันเทอดทิตย์ กรรมการผู้ช่วยรัฐมนตรีประจํากระทรวง กระทรวงการอุดมศึกษา วิทยาศาสตร์ วิจัยและนวัตกรรม กล่าวว่า ในนามของ อว. ขอขอบคุณ โครงการ working together ของบริษัท สยาม แอดวานซ์ เทคโนโลยี รีเลชั่นชิป จํากัด ที่ให้ความช่วยเหลือและสนับสนุนหน้ากากอนามัย จํานวน 200,000 ชิ้น ซึ่งในครั้งนี้ ผมได้รับมอบหมายจาก ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวง กระทรวงการอุดมศึกษา วิทยาศาสตร์ วิจัยและนวัตกรรม ให้มาเป็นผู้แทนในการรับมอบแทน ซึ่งปัจจุบัน โครงการ อว. พารอด พยายามช่วยเหลือประชาชนที่กําลังเผชิญกับวิกฤติโรคติดเชื้อไวรัสโคโรนา 2019 (COVID-19) ในทุกทางที่เป็นไปได้ เราได้จัดทีมอาสาสมัครช่วยเหลือผู้ติดเชื้อโควิด-19 ด้วยกําลังใจ โดยการโทรไปหาผู้ที่ติดโควิด-19 เพื่อให้กําลังใจเขา และแนะนําถึงแนวทางการปฏิบัติตัวเมื่อติดเชื้อ และช่วยเหลือทางด้านอื่นๆ อาทิ กล่อง อว. พารอด ที่มียาสมุนไพร หน้ากากอนามัย เจลล้างมือ อุปกรณ์ที่จําเป็นเพิ่มเติมจากที่โรงพยาบาลมีให้ และของสนับสนุนทั้งจากภาครัฐและเอกชน ซึ่ง หน้ากากอนามัย ที่ได้รับจากบริษัท สยาม แอดวานซ์ เทคโนโลยี่ รีเลชั่นชิป จํากัด อว. จะนําไปช่วยเหลือผู้ประสบภัยโควิด-19 และประชาชนที่ขาดแคลนหน้ากากอนามัยต่อไป
นายประธานวงศ์ พรประภา ประธานกรรมการบริษัท สยาม แอดวานซ์ เทคโนโลยี รีเลชั่นชิป จํากัด กล่าวว่า บริษัท สยาม แอดวานซ์ เทคโนโลยี รีเลชั่นชิป จํากัด อยากเป็นส่วนหนึ่งในการช่วยเหลือพี่น้องประขาชนที่กําลังต่อสู้กับโควิด-19 ในขณะนี้ โดยโครงการ working together ได้เดินทางส่งมอบหน้ากากอนามัย ทั้งหน่วยงานราชการ โรงพยาบาล มูลนิธิต่างๆ นับ 10,000,000 ชิ้นทั่วไทย โดยโครงการนี้ มีจุดมุ่งหมายที่สําคัญ คือ การช่วยเหลือสังคม เพื่อให้คนไทยและประเทศไทยก้าวผ่านวิกฤตโควิด-19 อย่างปลอดภัยที่สุด การบริจาคครั้งนี้ หวังว่า อว. จะ ส่งต่อความห่วงใยของทางบริษัทให้คนไทย สู้ภัยโควิด-19 ต่อไป
รัฐบาลไทย-ข่าวทำเนียบรัฐบาล-กรมคุ้มครองสิทธิฯ ทำงานเชิงรุกร่วมกับสำนักงานยุติธรรมจังหวัดทั่วประเทศ เร่งเบิกจ่ายเงินช่วยเหลือเยียวยาให้ได้ ๕๔% ในไตรมาส ๒ เพื่อให้ประชาชนพึงพอใจและเป็นไปตามเป้าหมายที่วางไว้
วันอังคารที่ 18 มกราคม 2565
กรมคุ้มครองสิทธิฯ ทํางานเชิงรุกร่วมกับสํานักงานยุติธรรมจังหวัดทั่วประเทศ เร่งเบิกจ่ายเงินช่วยเหลือเยียวยาให้ได้ ๕๔% ในไตรมาส ๒ เพื่อให้ประชาชนพึงพอใจและเป็นไปตามเป้าหมายที่วางไว้
กรมคุ้มครองสิทธิฯ ทํางานเชิงรุกร่วมกับสํานักงานยุติธรรมจังหวัดทั่วประเทศ เร่งเบิกจ่ายเงินช่วยเหลือเยียวยาให้ได้ ๕๔% ในไตรมาส ๒ เพื่อให้ประชาชนพึงพอใจและเป็นไปตามเป้าหมายที่วางไว้
ในวันอังคารที่ ๑๘ มกราคม ๒๕๖๕ เวลา ๑๐.๐๐ น. นายวัลลภ นาคบัว รองปลัดกระทรวงยุติธรรม ได้มอบหมายให้นายเรืองศักดิ์ สุวารี อธิบดีกรมคุ้มครองสิทธิและเสรีภาพ เป็นประธานการประชุมติดตามเร่งรัดผลการดําเนินงานช่วยเหลือเยียวยาผู้เสียหายและจําเลยในคดีอาญา ครั้งที่ ๑/๒๕๖๕ โดยมีนายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ พร้อมด้วย นางสาวจิฬาภรณ์ ตามชู กฤษณสุวรรณ ผู้อํานวยการสํานักงานช่วยเหลือทางการเงินแก่ผู้เสียหายและจําเลยในคดีอาญา ผู้บริหารกรมคุ้มครองสิทธิและเสรีภาพ และผู้แทนจากสํานักงานยุติธรรมจังหวัดทั้ง ๗๖ จังหวัดทั่วประเทศ เข้าร่วม ณ ห้องประชุม ๕-๐๑ กระทรวงยุติธรรม และผ่านระบบการประชุมทางไกล (Video Conference)
โดยที่ประชุมได้แจ้งข้อมูลให้แต่ละกลุ่มจังหวัด ทั้ง ขนาดเล็ก กลาง และใหญ่ ทราบเป้าหมายตลอดทั้งปี พ.ศ. ๒๕๖๕ และรายไตรมาส พร้อมทั้งรายงานผลเบิกจ่ายในไตรมาสที่ผ่านมา และที่จะต้องเร่งเบิกจ่ายในไตรมาสที่ 2 เพื่อให้ได้ตามเป้าหมายร้อยละ 54 และนําเสนอภารกิจอื่นเกี่ยวกับการคุ้มครองสิทธิและเสรีภาพ ที่จะเผยแพร่และขอความร่วมมือกับสํานักงานยุติธรรมจังหวัดทั่วประเทศ นอกจากนี้ยังได้ถอดบทเรียนจังหวัดที่ดําเนินการได้ตามเป้าหมาย เพื่อถ่ายทอดความรู้ พร้อมทั้งรับฟังปัญหาอุปสรรค และข้อเสนอแนะต่างๆ เพื่อช่วยกันหาทางแก้ไขและช่วยเหลือทางสํานักงานยุติธรรมให้ขับเคลื่อนไปด้วยความเรียบร้อย
รัฐบาลไทย-ข่าวทำเนียบรัฐบาล-‘โฆษกแรงงาน’เตือนผู้ประกันตน ม.39 ใน 13 จังหวัด กลุ่มที่เงินยังไม่เข้า รีบผูกพร้อมเพย์
วันพุธที่ 25 สิงหาคม 2564
‘โฆษกแรงงาน’เตือนผู้ประกันตน ม.39 ใน 13 จังหวัด กลุ่มที่เงินยังไม่เข้า รีบผูกพร้อมเพย์
‘โฆษกแรงงาน’  เปิดเผยภาพรวมการจ่ายเงินเยียวยาผู้ประกันตนมาตรา 39 ใน 13 จังหวัด เตือนผู้ประกันตน ม.39 ใน 13 จังหวัด กลุ่มที่เงินยังไม่เข้า รีบผูกพร้อมเพย์
เมื่อวันที่ 24 สิงหาคม 2564 นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) เปิดเผยภาพรวมการจ่ายเงินเยียวยาผู้ประกันตนมาตรา 39 ใน 13 จังหวัด รอบที่ 1 จํานวน 5,000 บาท เมื่อวานนี้ (23 ส.ค.64) ได้แก่ กรุงเทพมหานคร นครปฐม นนทบุรี ปทุมธานี สมุทรปราการ สมุทรสาคร นราธิวาส ปัตตานี ยะลา และสงขลา เพิ่มเติม จังหวัดฉะเชิงเทรา ชลบุรี และพระนครศรีอยุธยา พบว่า มีจํานวนที่โอนทั้งสิ้น 1,123,746 ราย โอนสําเร็จ 1,020,852 ราย โอนไม่สําเร็จ 102,894 ราย เนื่องจากไม่ผูกพร้อมเพย์ 99,940 ราย บัญชีปิด 1,412 ราย ไม่มีบัญชี 972 คน บัญชีติดเงื่อนไข 11 ราย เลขที่บัญชีไม่ถูกต้อง 112 ราย ไม่สามารถทํารายการได้ 447 ราย
นางเธียรรัตน์ กล่าวต่อว่า ทั้งนี้ ผู้ประกันตนที่ยังไม่ได้รับสิทธิเนื่องจากการโอนไม่สําเร็จ สามารถตรวจสอบรายชื่อผู้ประกันตนที่โอนไม่สําเร็จได้ที่เว็บไซต์สํานักงานประกันสังคม www.sso.go.th หน้าตรวจสอบสิทธิ กรณีไม่สามารถโอนเงินสําเร็จด้วยสาเหตุที่ผู้ประกันตนไม่ผูกพร้อมเพย์ ขอให้ติดต่อธนาคารเจ้าของบัญชี ส่วนกรณีที่ไม่ได้รับสิทธิผู้ประกันตนสามารถยื่นทบทวนสิทธิได้ตั้งแต่วันที่ 1 - 30 กันยายน 2564 นี้
“การโอนเงินเยียวยาแก่ผู้ประกันตนมาตรา 39 ใน 13 จังหวัด รายละ 5,000 บาท ถือเป็นการบรรเทาความเดือดร้อนแก่ภาคแรงงานที่ได้รับผลกระทบจากโควิด-19 ตามเจตนารมณ์ของท่านนายกรัฐมนตรีและรัฐบาลที่จะไม่ทิ้งใครไว้ข้างหลัง เพื่อให้แรงงานอยู่ได้ ธุรกิจเดินหน้าต่อไปได้และก้าวข้ามสถานการณ์โควิดในครั้งนี้ไปด้วยกัน”นางเธียรรัตน์ กล่าวในท้ายสุด